Na osnovu člana 43. Poslovnika Republičke izborne komisije („Službeni glasnik RS“, broj 5/12), člana 9. Uputstva za sprovođenje izbora za narodne poslanike Narodne skupštine, raspisanih za 24. april 2016. godine („Službeni glasnik RS“, broj 22/16) i člana 6. Uputstva za sprovođenje glasanja na izborima za narodne poslanike Narodne skupštine, raspisanim za 24. april 2016. godine, na teritoriji Autonomne pokrajine Kosovo i Metohija („Službeni glasnik RS“, broj 25/16)

 Republička izborna komisija, na sednici održanoj 10. marta 2016. godine, donela je

**O D L U K U**

**O UTVRĐIVANjU NUMERIČKOG PRIKAZA MERILA**

**ZA IMENOVANjE ČLANOVA RADNIH TELA**

**REPUBLIČKE IZBORNE KOMISIJE**

 1. Ovom odlukom utvrđuje se numerički prikaz merila za imenovanje članova radnih tela Republičke izborne komisije, za sprovođenje izbora za narodne poslanike Narodne skupštine, raspisanih za 24. april 2016. godine.

 2. Numerički prikaz iz tačke 1. ove odluke sadržan je u tabeli koja je u prilogu ove odluke i njen je sastavni deo.

 3. Ovu odluku dostaviti poslaničkim grupama u Narodnoj skupštini.

 4. O sprovođenju ove odluke staraće se predsednik Republičke izborne komisije.

 5. Ova odluka stupa na snagu danom donošenja.

02 Broj 013-73/16

U Beogradu, 10. marta 2016. godine

**REPUBLIČKA IZBORNA KOMISIJA**

 PREDSEDNIK

 prof. dr Dejan Đurđević